ཐོག་མར་ཧི་མ་ལའི་རིག་མཛོད་ཁང་གི་སྒོ་བྱང་འདིས་ང་ལ་ལས་གཞི་འདི་རང་ལ་འོས་འཚམ་མ་ཡིན་པའི་ཚོར་སྣང་ཞིག་སྟེར་བྱུང་།འོན་ཀྱང་དབུ་ཁྲིད་རྣམས་ཀྱིས་ལས་ཁུངས་ངོ་སྤྲོད་དང་ལས་གཞིའི་བརྒྱུད་རིམ་ཁྲོད་ནས་ད་གཟོད་ང་ཚོའི་ལས་ཁུངས་འདི་ནི་བོད་ཀྱི་རིག་གནས་སྤྱི་དང་ཁྱད་པར་དུ་དཔེ་རྙིང་དཀོན་པོ་རྣམས་བསྡུ་སྒྲིག་བྱས་ཏེ་འཕྲུལ་དེབ་དང་དཔེ་དེབ་ཀྱི་རྣམ་པས་བོད་ཀྱི་རིག་གནས་འཛམ་གླིང་ཅན་དུ་བསྒྱུར་འདོད་པའི་ཚད་ཡོད་སྤྱི་གཉེར་ཁང་ཞིག་ཡིན་པར་གཞི་ནས་རྟོགས་སོང་།དེ་ལས་རང་ལ་དགའ་སྤྲོ་ཆེན་པོ་ཞིག་སྐྱེས་བྱུང་ལ།དེ་ཡང་ང་གཅིག་པུ་ཙམ་མ་ཡིན་པར་བོད་ཀྱི་རྣམ་ཤེས་ཅན་གྱི་མི་བུ་ཞིག་ཡིན་ཕྱིན་ངོ་མ་དགའ་འོས་པའི་རླབས་ཆེན་གྱི་བྱ་བ་ཞིག་རེད་ཨང་།